钦定古今图书集成/明伦汇编/氏族典/第219卷 > 《凌迪知万姓统谱》 > 过源
## 钦定古今图书集成/明伦汇编/氏族典/第219卷 > 《凌迪知万姓统谱》 > 过源

按《尚友录》：源字时源，临川人。少颖异，问其父曰：“圣贤
之学何学？”曰：“心学。”曰：“何古多而今少也？”曰：“非有古今，
在人为之耳。”于是笃志圣贤之学。尝曰：“人终身只是
一个穷理，原不分知行，行之至，知之极也。”曰：“情发乎
性，由于性则明，明则圣，任乎情则蔽，蔽则愚。”学者称
浩斋先生。有《语录》二卷。从孙勗，字绍古，亦博览能文，
性至孝，有《通神集》三十卷，收于秘阁。